Omkring en kilometer udenfor byen Bjergby løber en stor fjernvarmeledning mellem Hjørring og Hirtshals. Den har stor interesse for borgerne i byen, fordi de ellers opvarmer husene med den dyre naturgas. -	Med de priser, der er på naturgassen, så er det jo lige her og nu, det er vigtigt at komme på fjernvarmen, siger Per Fransen, der er med i Fjernvarmegruppen Bjergby. Kommunen bakker op, men... Det har længe været et ønske for byens borgere at få skiftet gasfyrene ud med fjernvarme. Kommunen bakker da også op om Bjergbys ønske, så landsbyen også kan leve videre i fremtiden. -	Et hus i en mindre på, hvor der er naturgas eller elvarme, er usælgeligt, så det er også et spørgsmål om bosætning og udvikling, siger borgemster Søren Smalbro (V). Det er Hirtshals Fjernvarme, der ejer fjernvarmeledningen udenfor Bjerby. -	Vi vil gerne hjælpe borgerne i Bjergby, men der er ikke varme nok i systemet til ekstra nye forbrugere i de kolde vintermåneder, skriver formand Børge Vinther-Jensen til TV2 Nord. - Kom nu i gang Allerede nu må Hirtshals Fjernvarme tænde for de dyre gaskedler i spidsbelastningerne for at skaffe varme nok. Hjørring Kommune anerkender problemet, men mener også, at der kan findes ekstra varme i Hirtshals fra overskudsvarme fra de mange virksomheder i byen. -	Inden man vil have de her aftaler i stand, og inden man vil være færdig med at levere varme, så vil der gå noget tid, så mit råd vil være ”kom nu i gang med det her”, siger Søren Smalbro. I Bjergby håber borgerne, at det lykkes at få fjernvarme til byen hurtigst muligt. -	Vi får ikke Fjernvarme den her vinter og måske heller ikke næste vinter, så vi må at klare os igennem så godt, som de kan lade sig gøre, men det er selvfølgelig hårdt for mange, for der bor en del ændre mennesker i Bjergby, som vil have svært ved at klare det, siger Per Fransen.

Opsummering:
Kommunen bakker op om, at byens borgere skal med på fjernvarmenetværket, men det er altså ikke en mulighed ifølge fjernvarmeselskabet.